Tež w Kulowje nachila so na podawki bohate a intensiwne lěto
Kulow (AK/SN). Lětuši 15. Krabatowy swjedźeń srjedź awgusta w Kulowje bě jasne wuznaće k serbskim korjenjam a k dwurěčnosći. Tole podšmórnje měšćanosta Markus Posch (CDU) w swojim zhladowanju na lěto 2016. Serbske chóry, rejwanske skupiny a towarstwa běchu zapřijate. Dźěći Krabatoweje zakładneje šule su serbski kwasny ćah předstajili. Tež pućniki na swjedźenišću, moderacija programow, stawizniske přednoški a regionalna konferenca skedźbnjachu na serbske korjenje regiona. „Wažny impuls za mnje bě, zo měli spěchowanske móžnosće přichodnje mnohostronsce wužiwać a so jako region zhromadnišo prezentować“, w zhladowanju dale rěka.
pol_Latn szl_Latn